เรื่องร้องเรียน (ร้องเรียน,ถนน,ป้าย) วันที่ 2023-10-16 03:24:40 — แขวงวัดสามพระยา เขตพระนคร จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660043865
ขอให้แก้ไขปัญหาการวางอาหารจำหน่ายรุกล้ำบาทวิถี บริเวณร้านจำหน่ายอาหาร ชื่อร้าน....ถนนจักรพงษ์ แขวงตลาดยอดเขตพระนคร กรุงเทพมหานคร จุดสังเกตร้านดังกล่าวจะตั้งอยู่ตรงบริเวณหัวมุมระหว่างถนนไกรศรี และถนนจักรพงษ์ เนื่องจากผู้ร้องแจ้งว่าร้านดังกล่าวเป็นร้านจำหน่ายอาหารประเภทข้าว-แกง ไม่มีแผ่นป้ายแสดงชื่อร้านทำการจำหน่ายอาหาร ในช่วงวันอังคาร-วันอาทิตย์ ช่วงเวลาประมาณ 09.00-16.00 น. บางวันจะเปิดถึง 17.00 น. ซึ่งร้านดังกล่าวจะนำอาหารออกมาวางบริเวณด้านหน้าของร้าน และมีอาหารบางส่วนที่วางออกมารุกล้ำตรงบริเวณบาทวิถี และบางครั้งจะนำมาวางรุกล้ำออกมาตรงบริเวณริมถนน เช่น เตา กระทะ และหม้อร้อน ส่งผลให้ผู้ร้องและผู้ที่สัญจรผ่านไม่สามารถสัญจรได้สะดวก อีกทั้งร้านดังกล่าวไม่มีการติดแผ่นป้ายแสดงราคาสินค้า เป็นการจำหน่ายในราคาตามใจผู้ขาย เช่นก่อนหน้านี้ (ไม่ทราบวันที่แน่ชัด) ผู้ร้องเคยไปซื้อแกงมัสมั่น ในราคา 60 บาท (หกสิบบาทถ้วน) วันถัดมาไปซื้ออีกครั้งแต่ร้านไม่ได้มีการจำหน่ายในราคาเดิม แต่จะแจ้งกับลูกค้าว่า "ขอ 70 บาท (เจ็ดสิบบาทถ้วน) " และอาหารประเภทอื่นๆ ก็จะใช้คำพูดในลักษณะนี้เช่นเดียวกัน ซึ่งราคาก็จะขึ้นอยู่กับความพึงพอใจของผู้จำหน่ายว่าจะจำหน่ายในราคาเท่าใด ซึ่งผู้ร้องมองว่าเป็นการยัดเยียดราคาให้กับลูกค้ามากจนเกินไป ทางร้านควรมีการติดราคาจำหน่ายให้ชัดเจน แต่หากไม่สามารถระบุชื่ออาหารและราคาที่ตายตัวได้ เนื่องจากทางร้านจะมีการเปลี่ยนรายการอาหารที่จำหน่ายไปไม่ซ้ำในแต่ละวัน ก็ควรที่จะระบุราคากลาง เช่น 60-70 บาท (หกสิบบาทถึงเจ็ดสิบบาทถ้วน) รวมถึงผู้จำหน่ายไม่ได้มีการสวมหมวก เพื่อป้องกันไม่ให้เส้นผมหรือสิ่งแปลกปลอมร่วงลงไปในอาหาร อีกทั้งในการจัดเก็บ และทำความสะอาดร้านเมื่อจำหน่ายสินค้าเสร็จ ยังคงหลงเหลือเศษอาหารไว้อยู่ตามพื้น อีกทั้งผู้ร้องยังแจ้งว่ามีร้านจำหน่ายสินค้าบริเวณดังกล่าวอีกจำนวนหลายร้านที่ทำการวางสินค้า และจำหน่ายสินค้าในลักษณะเดียวกัน จากกรณีดังกล่าวส่งผลให้ได้รับความเดือดร้อน จึงประสงค์ให้หน่วยงานที่เกี่ยวข้องแก้ไขปัญหา และลงพื้นที่ตรวจสอบร้านดังกล่าวโดยไม่แสดงตัวเป็นเจ้าหน้าที่ (ผู้ร้องประสงค์ให้ปกปิดชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata